આગ્રાનું નામ કાન પર પડે એટલે સૌથી પહેલા આંખ આગળ એક ઈમારત દેખાય, અને તે છે તાજમહેલ. દુનિયાની સાત અજાયબીઓમાંથી એક તાજમહેલ ભારતનું ગૌરવ છે. તાજમહેલની મુલાકાત લેવા દરરોજ હજારોની સંખ્યામાં લોકો આવતા હોય છે. પરંતુ મોટાભાગના લોકો આગ્રાનો પ્રવાસ ટુંકો રાખતા હોય છે. તમે આગ્રા જાઓ તો ઓછામાં ઓછા બે દિવસનો સમય કાઢીને જજો, કારણકે આગ્રામાં માત્ર તાજમહેલ જ નહીં, જોવા માટે બીજુ ઘણું બધુ છે.